open-index/open-wikipedia-markdown huggingface dataset:
Diversiteetti-indeksi

**Diversiteetti-indeksi** on mittari, joka ilmaisee lajiluokittelun (tai jonkin muun luokittelun) mukaista monimuotoisuutta siten, että se ottaa samanaikaisesti huomioon sekä lajien lukumäärän että niiden suhteelliset runsaudet. Diversiteetti-indeksin arvo kasvaa, kun lajimäärä kasvaa tai lajien suhteelliset runsaudet muuttuvat tasaisemmiksi. Suurin diversiteetti-indeksin arvo tietylle lajimäärälle saadaan silloin, kun kaikki lajit ovat yhtä runsaita. Lajien runsautta voidaan eri yhteyksissä mitata eri tavoin, esimerkiksi yksilömäärällä, peittävyydellä tai biomassalla.

Vaikka lajidiversiteetti kiinnostaa yleensä varsinkin ekologiassa, luokitteluna voidaan yhtä hyvin käyttää mitä tahansa muutakin taksonomisen luokittelun tasoa, kuten sukua (jolloin mitataan sukudiversiteettiä) tai heimoa (jolloin mitataan heimodiversiteettiä). Muilla tieteenaloilla voidaan mitata samoilla indekseillä esimerkiksi geneettistä diversiteettiä, etnistä diversiteettiä, kielen sanadiversiteettiä tai tekstin kirjaindiversiteettiä.

## Tehollinen lajimäärä
Eri diversiteetti-indeksit mittaavat hyvin eri asioita, joten niiden arvoja ei voi suoraan verrata toisiinsa. Useimmat ovat kuitenkin tavalla tai toisella johdettavissa suureesta, jota on englanninkielisissä teksteissä kutsuttu nimellä *true diversity* eli *aito diversiteetti*. Tällä tarkoitetaan tehollista lajimäärää eli sitä, kuinka monta keskenään yhtä runsasta lajia tarvittaisiin, jotta kunkin suhteellinen runsaus olisi sama kuin kiinnostuksen kohteena olevassa aineistossa havaittu lajien keskimääräinen suhteellinen runsaus. Keskimääräinen suhteellinen runsaus mitataan painotettuna keskiarvona, jossa kunkin lajin suhteellinen runsaus *p<sub>i</sub>* painotetaan itsellään. Keskiarvona käytetään yleistettyä keskiarvoa jonka eksponentti on *q* - 1 (missä *q* ≥ 0). Tehollinen lajimäärä *<sup>q</sup>D* on tämän keskiarvon käänteisluku, ja lasketaan siis seuraavasti:

:{}^q\!D={1 \over \sqrt[q-1]}}

Nimittäjässä *R* on rikkaus eli havaittujen lajien lukumäärä. Vakio *q* käytännössä määrää, mitä keskiarvoa käytetään; esimerkiksi *q* = 2 vastaa aritmeettista keskiarvoa ja *q* = 0 harmonista keskiarvoa. Mitä suurempi *q:n* arvo valitaan, sitä lähempänä keskiarvo on yleisimmän lajin suhteellista runsautta. Koska nollas juuri ei ole määritelty, yllä olevaa kaavaa ei voi käyttää, kun *q* = 1, vaan silloin nimittäjä lasketaan käyttäen geometrisen keskiarvon kaavaa:

:{}^1\!D={1 \over {\prod_{i=1}^R p_i^{p_i}}}

## Shannonin–Wienerin indeksi
Tehollinen lajimäärä *q:n* arvolla 1 voidaan kirjoittaa myös muodossa:

:{}^1\!D= \exp\left(-\sum_{i=1}^R p_i \log p_i\right) =\exp(H')

Tässä kaavassa *H* on Shannonin entropia (myös Shannonin–Wienerin indeksi). Shannonin entropia on yksi suosituimmista ekologiassa käytetyistä diversiteetti-indekseistä. Alun perin se kehitettiin mittaamaan tekstin informaatiosisältöä eli epävarmuutta, joka liittyy tekstijonon seuraavan kirjaimen ennustamiseen. Shannonin entropia on siis tehollisen lajimäärän logaritmi eli
:H' = \log({}^1\!D) 

## Lähteet

*
Magis

**Magis** on jesuiittojen käytössä oleva fraasi, joka merkitsee suomeksi "enemmän". Se on yksi jesuiittojen hengellisyyden avainajatuksia, ja sen päällimmäisenä ajatuksena on "tehdä enemmän Jumalalle". Siten ajatus on samansuuntainen useiden muiden Ignatius Loyolan opetusten kanssa: Loyola korosti kirjoituksissaan Jumalan palvelemista ihmisen tehtävänä. 

## Lähteet
* http://www.jesuit.ie/magis/what.html 
### Viitteet
Pierre Favre

Autuas **Peter Faber** (13. huhtikuuta 1506 – 1. elokuuta 1546) (ranskaksi **Pierre Lefevre** tai **Pierre Favre**) oli ranskalainen jesuiitta, teologi ja jesuiittaveljeskunnan perustajajäseniä. Katolinen kirkko kanonisoi hänet 5. syyskuuta 1872.

Faber syntyi Villaretissa, Savoijissa Etelä-Ranskassa. Vanhempana hän siirtyi kotikaupungistaan suorittamaan opiskelujaan Pariisissa. Siellä hän myös kohtasi entisen ritarin Ignatius Loyolan. Yhdessä kuuden toverinsa, muun muassa Loyolan ja Francisco Xavierin, kanssa hän sitoutui 15. elokuuta 1534 elämään köyhyydessä ja siveydessä. Nämä pariisilaiset opiskelijat muodostivat jesuiittaveljeskunnan ensimmäisen jäsenistön, ja kuutta vuotta myöhemmin myös paavi tunnusti veljeskunnan ja antoi sille siunauksensa.

Asetuttuaan jesuiittana suoraan paavin alaiseksi, Faber sai matkustaa useita vuosia ympäri Eurooppaa paavin ja katolilaisuuden asialla. Hän muun muassa osallistui Wormsin valtiopäiville, missä Luther kieltäytyi kumoamasta oppiaan. Samoin hän osallistui Regensburgissa pidettyyn konferenssiin. Hänen oli tarkoitus myös osallistua teologina Trenton kirkolliskokoukseen, mutta matkalla Roomaan hän menehtyi kuumeeseen vain neljänkymmenen vuoden iässä. 

## Lähteet
Perryn piirikunta (Ohio)

**Perryn piirikunta** on piirikunta Ohiossa Yhdysvalloissa. Sen hallintokeskus on New Lexington. Piirikunta on perustettu vuonna 1818 ja nimetty Oliver Hazard Perryn mukaan.

## Maantiede
Perryn naapuripiirikuntia ovat Licking pohjoisessa, Muskingum koillisessa, Morgan kaakossa, Athens etelässä, Hocking lounaassa ja Fairfield lännessä.

## Väestö
Piirikunnassa oli vuoden 2010 väestönlaskennassa 36&nbsp;058 ihmistä. Etniset ryhmät jakautuvat valkoisiin, joita on 97,8%, mustiin (0,5%), alkuperäisamerikkalaisiin (0,3%) ja aasialaisiin (0,1%).

Kotitalouden mediaanitulo on 42&nbsp;860 dollaria ja köyhyysrajan alapuolella oli 17,7% väestöstä 2007–2011 välisenä aikana.

## Lähteet
Ekologinen kestävyys

**Ekologinen kestävyys** on yksi kestävän kehityksen näkökulmista. Sillä tarkoitetaan luonnon monimuotoisuuden ja ekosysteemien toiminnan varmistamista sekä ihmisten toiminnan sopeuttamista siihen niin, että luonnon kestokyky ei ylity saastutuksen tai luonnonvarojen liikakäytön takia.

## Lähteet
*
Jörg Drehmel

**Jörg Drehmel** (s. 3. toukokuuta 1945) on entinen itäsaksalainen kolmiloikkaaja.

Drehmel  sijoittui Ateenan EM-kilpailuissa 1969 kolmiloikassa kuudenneksi tuloksella 16,23&nbsp;m. Seuraavana vuonna hän saavutti hopeaa sisäratojen EM-kilpailuissa Wienissä tuloksella 16,74&nbsp;m edellään vain olympiavoittaja Viktor Sanejev. Kesällä hän ylitti ensimmäisenä saksalaisena kolmiloikkaajana 17 metrin rajan ja voitti Sanejevin Euroopan cupin finaalissa tuloksella 17,13&nbsp;m. Helsingin EM-kilpailuissa 1971 hän voitti Sanejevin kuuden sentin erolla ja voitti kultaa ensimmäisen kierroksen tuloksellaan 17,16&nbsp;m.

Münchenin olympialaisissa 1972 Sanejev palasi voittajaksi mutta Drehmel sai hopeaa hypättyään viidennellä kierroksella tuloksen 17,31&nbsp;m, jolla hän jäi voittajasta vain neljän senttimetrin päähän. Toisella hypyllään hän sai tuloksen 17,02&nbsp;m mutta muut yritykset epäonnistuivat pahasti. Rooman EM-kilpailuissa 1974 Drehmel jäi mitalisijasta seitsemän sentin päähän hypättyään tuloksen 16,54&nbsp;m ja sijoittuen neljänneksi.

## Lähteet

* 
* 
* 
*
Mazda B360

**Mazda B360** on Mazdan vuosina 1961–1968 valmistama avolavamalli, joka perustuu Mazda R360:een. B360:ssa on sama moottori kuin R360:ssä, mutta se on edessä, kun taas R360:n moottori on takana. Myynnissä oli myös suuremmalla V2-moottorilla varustettu malli. Se tunnettiin nimellä **Mazda B600**.
Olli Mannermaa

**Olli Veikko Mannermaa** (16. helmikuuta 1921 Turku – 13. syyskuuta 1998) oli suomalainen sisustusarkkitehti. Hän valmistui Taideteollisesta oppilaitoksesta eli nykyisestä Taideteollisesta korkeakoulusta vuonna 1949. Hän opetti itsekin samassa laitoksessa rakennepiirustusta vuosina 1960–1971. Mannermaa teki pitkän työuran Tehokalusteen (nykyisin Martela) palveluksessa. Olli Mannermaan suunnittelema klassikoksi muodostunut Kilta-tuoli (1955) kuuluu edelleen Martelan mallistoon.

## Tunnustukset ja palkinnot
* Kilta-tuolista kultamitali Suomen suurmessuilla, 1955
* Valtion taideteollisuuspalkinto, 1977
* Suomen Valkoisen Ruusun ritarimerkki, 1979
* Keskuskauppakamarin kultainen ansiomerkki, 1985
* Sisustusarkkitehdit SIO ry:n kunniajäsen, 1989

## Näyttelyt
* Muoto-Form-näyttely, Helsingin Taidehalli, 1978
*Kilta-tuoli, MoMa, New York, USA

Mannermaa on ollut mukana suunnittelemillaan tuotteilla kolmesti Milanon triennaalissa. Lisäksi Kilta-tuoli on ollut mukana lukuisissa eri näyttelyissä ympäri maailmaa.

## Lähteet

## Aiheesta muualla
*Kilta-tuoli Martelan sivuilla
Sergei Ivanov (pyöräilijä)

**Sergei Valerjevitš Ivanov** (, s. 5. maaliskuuta 1975 Tšeljabinsk) on venäläinen maantiepyöräilijä, joka kilpaili ammattilaisena vuosina 1996–2011. Hän aloitti ammattilaisuransa Lada-Samara-joukkueessa, edusti TVM - Farm Frites -tallia 1997–2000, Fassa Bortoloa 2001–2003, T-Mobilea 2004–2006, Astana Teamia 2007–2008 ja Katjuša-tallia 2009–2011. 

Ivanov voitti *semiklassikkona* pidettävän E3 Prijs Vlaanderen -kilpailun vuonna 2000 ennen Geert van Bondtia. Seuraavan vuoden Ranskan ympäriajossa hän voitti yhdeksännen etapin 16&nbsp;sekunnin erolla David Etxebarriaan. Vuonna 2002 Ivanov sijoittui Michele Bartolin jälkeen toiseksi Amstel Gold Racessa. Vuonna 2008 hän voitti etappikilpailu Tour de Wallonien. Vuonna 2009 Ivanov voitti Amstel Gold Racen kukistettuaan Caubergin loppunousussa irtiottokumppaninsa Karsten Kroonin ja Robert Gesinkin. Ranskan ympäriajossa 2009 hän voitti 14. etapin karattuaan 12 ajajan kärkiryhmästä kymmenen kilometriä ennen maalia.

Ivanov on voittanut Venäjän maantieajomestaruuden kuusi kertaa. Voitoista kolme ensimmäistä tuli peräkkäisinä vuosina 1998–2000.

## Saavutuksia

;1996
:Tour de l'Avenir, kokonaiskilpailussa toinen, piste- ja mäkikilpailun sekä 5. ja 10. etapin voitto
:Rapport Tour, 5. ja 10. etapin voitto
:Circuit des Mines, 1., 4. ja 9. etapin voitto
:Giro del Capo, 3. etapin (aika-ajo) voitto
:Alle 23-v. EM-kilpailut, maantieajossa pronssia
;1997
:Wien–Grabenstein–Gresten–Wien, 4. etapin voitto 
:Espanjan ympäriajo, 20. etapilla toinen
;1998
:Puolan ympäriajo, kokonaiskilpailun sekä 5. ja 8. (aika-ajo) etapin voitto
:Druivenkoers-Overijse, voitto
:Venäjän maantieajomestari
:GP Kanton Aargau, toinen
;1999
:Druivenkoers-Overijse, voitto
:Venäjän maantieajomestari
:Circuit de la Sarthe, 2. etapin voitto
:Tour de Langkawi, kokonaiskilpailussa toinen
:GP Ouest-France, kolmas
:Espanjan ympäriajo, 4. etapilla kolmas
;2000
:E3 Prijs Vlaanderen, voitto
:Venäjän maantieajomestari
:Puolan ympäriajo, kokonaiskilpailussa kolmas, pistekilpailun sekä 6. ja 7. (aika-ajo) etapin voitto
:De Pannen kolmen päivän ajo, kokonaiskilpailussa kolmas
:Milano–San Remo, viides
;2001
:Ranskan ympäriajo, 9. etapin voitto
:Sveitsin ympäriajo, 6. etapin voitto
:Giro Riviera Ligure Pomente, 4. etapin voitto 
;2002
:Trofeo Luis Puig, voitto
:Alankomaiden ympäriajo, 5. etapin voitto
:Amstel Gold Race, toinen
:Rund um den Henninger Turm, kolmas
;2003
:Luxemburgin ympäriajo, 5. etapin voitto
:GP Kanton Aargau, kolmas
:Espanjan ympäriajo, 13. etapilla (aika-ajo) kolmas
:Flanderin ympäriajo, seitsemäs
;2005
:Britannian ympäriajo, 4. etapin voitto
:Venäjän maantieajomestari
;2008
:Tour de Wallonie, kokonaiskilpailun voitto
:Venäjän maantieajomestari
:Belgian ympäriajo, kokonaiskilpailussa kolmas
;2009
:Amstel Gold Race, voitto
:Belgian ympäriajo, 1. etapin voitto
:Venäjän maantieajomestari
:Liège–Bastogne–Liège, viides
:Ranskan ympäriajo, 14. etapin voitto
;2010
:Luxemburgin ympäriajo, pistekilpailun voitto

## Lähteet
* Sergei Ivanov trap-friis-tietokannassa 
* Sergei Ivanov Cycling Archives -tietokannassa 

### Viitteet
Elinvoimainen laji

**Elinvoimainen laji** on eliölaji, joka tunnetaan hyvin ja jonka kanta on runsas tai vakaa. Sen uhanalaisuusluokitus on Kansainvälisen luonnonsuojeluliiton IUCN:n mukaan ”Least Concern” (LC). IUCN:n mukaan esimerkiksi ihminen, avoparikaija, hupputasku ja isonauraja ovat elinvoimaisia lajeja.

Vuonna 2010 ilmestyneessä uhanalaisarvioinnissa  Suomen eliölajeista yhteensä 76,8 prosenttia kuului kategoriaan elinvoimainen. 

Vuoden 2000 uhanalaisarvioinnissa Suomen eliölajeista elinvoimaisiksi luokiteltiin 68,2 prosenttia selkärankaisista, 83 prosenttia selkärangattomista, 76,8&nbsp;prosenttia putkilokasveista, 69,5 prosenttia itiökasveista ja 83,8 prosenttia sienistä.

## Lähteet
*

### Viitteet

## Aiheesta muualla
Jukka Setälä

**Jukka Setälä** (s. 24. helmikuuta 1967 Helsinki) on suomalainen sisustusarkkitehti. Hän on valmistunut taiteen maisteriksi Taideteollisesta korkeakoulusta vuonna 1996 ja on siitä lähtien työskennellyt omassa yrityksessään Suunnittelu- ja Muotoilutoimisto Jukka Setälä Oy. Hän on myös opettanut kalustesuunnittelua TaiKissa vuodesta 1999.

Setälän yhteistyökumppaneita ovat muun muassa Fatboy, Luxo ASA, Luxo-Borèns Ab, Martela, Monena (nyk. Summanen Oy) ja Ilkka Marttiini Finland.

Setälän teoksia on ollut esillä muun muassa Muovi-näyttelyssä Designmuseossa 2004, Design Forumissa, Artificial Nature -huonekalunäyttelyssä Milanossa 1999 ja Retretissä.

## Tunnustukset ja palkinnot
* 2006 Best New Furniture in Europe 2006 / Readers Diggest, Europe
* 2001 Merket for God Design
* 1999 Kunniamaininta Valo-99 / valaisinsuunnittelukilpailu, Suomi
* 1995 Coats Opti Oy, 1. palkinto / muotoilukilpailu, Suomi
* 1994 Stala Oy, Harjavalta Oy, Naber & Co Oy, muotoilukilpailu, 3. palkinto yhdessä Ilkka Koskelan kanssa / Suomi
* 1993 Jorvas High-Tech keskus, graafinen ilme, 1. palkinto / Suomi

## Aiheesta muualla
* Fatboy®
* Stylepark
* Martela
* Ilkka Marttiini Finland
* Vepsäläinen
Elollinen ympäristötekijä

**Elollinen ympäristötekijä** on biologinen termi, joka tarkoittaa elollisen luonnon tekijää. Toinen samaa tarkoittava sana on bioottinen. Elollisen vastakohta on eloton eli abioottinen ympäristötekijä.

Eliöt muodostavat yhdessä elollisen ympäristön, joka on pienemmässä laajuudessa biotooppi, suuremmassa laajuudessa eliöyhteisö tai biomi. Elollisten ympäristötekijöiden monimuotoisuutta tarkastellaan puhumalla biodiversiteetistä, jolloin näkökulmia ovat geneettinen monimuotoisuus, lajimonimuotoisuus ja ekosysteemimonimuotoisuus. Eliöiden ympäristövaikutuksiin kuuluvat eloperäisen aineksen muodostuminen ja vaikutukset, jotka eloperäinen aines aiheuttaa edelleen. 

## Lähteet
*
Screaming Headless Torsos

**Screaming Headless Torsos** on yhdysvaltalainen kitaristi David Fiuczynskin perustama funkyhtye. 

## Diskografia
**[[1995 (albumi)|1995]]*
**[[Live!! (albumi)|Live!!]]*
**[[2005 (albumi)|2005]]*
**[[Choice Cuts]]*

## Jäsenet
*Dean Bowman - laulu
*David Fiuczynski - kitara
*Fima Ephron - bassokitara
*Daniel Sadownick - perkussiot
*Gene Lake - rummut
Malabarinisosivettikissa

**Malabarinisosivettikissa** (*Viverra civettina*) on Etelä-Intiassa elävä äärimmäisen uhanalainen sivettikissalaji, jota kutsutaan malajalamin kielellä **Jawadiksi**. Se luokiteltiin aiemmin isotäpläsivettikissan eli suuritäpläsivettikissan (*Viverra megaspila*) alalajiksi, jolloin sen nimi oli **malabarinisotäpläsivettikissa** (*Viverra megaspila civettina*). Nykyisin sitä pidetään kuitenkin omana lajinaan. Nisäkäsnimistötoimikunnan ehdotus lajin uudeksi suomenkieliseksi nimeksi on intiansivetti.

Malabarinisosivettikissat olivat ennen yleisiä Etelä-Intian Keralassa ja Karnatakassa. Harvinaisemmiksi ne tulivat 1900-luvun alussa, mutta vielä 1960-luvulla niitä käytettiin myskin valmistamisessa. 1990-luvulla pienempiä kantoja oli säilynyt vielä Malabarin asuttamattomammilla alueilla. Vuonna 1999 arvioitiin alle 250 aikuisen yksilön elävän luonnossa.

Malabarinisosivettikissa painaa 8–9 kiloa, ja sen turkki on harmaapohjainen ja mustatäpläinen. Sillä on mustasta karvasta koostuva harja, joka ylettyy sen niskasta hännänpäähän.

## Lähteet
Fenotyyppinen joustavuus

**Fenotyyppinen joustavuus** tarkoittaa eliön fenotyypin eli ilmiasun muuttumista ympäristön vaikutuksesta. Esimerkki fenotyyppisestä joustavuudesta on ruskettuminen UV-säteilyn saamisen seurauksena.

## Lähteet
*
Operaatio Frühlingserwachen

**Operaatio Frühlingserwachen** (, ) oli Saksan viimeinen suuri hyökkäysoperaatio itärintamalla toisessa maailmansodassa. Se suoritettiin Adolf Hitlerin käskystä Balatonjärven alueella, Unkarissa maaliskuussa 1945.

Saksalaisten suunnitelmana oli murtautua puna-armeijan linjojen läpi ja vallata takaisin Budapest, jonka saksalaiset olivat menettäneet helmikuussa 1945 ja turvata Saksan viimeiset öljylähteet Balatonjärven eteläpuolella.

Hyökkäyksen kärjessä oli Sepp Dietrichin johtama 6. SS-Panssariarmeija, joka oli vastikään siirretty länsirintamalta epäonnistuneen Ardennien taistelun jälkeen.

Alkumenestyksestä huolimatta kovia tappioita kärsineet saksalaiset joukot ajettiin takaisin lähtöasemiinsa vuorokauden kuluessa voimakkaan venäläisten vastahyökkäyksen vuoksi.

## Joukot
### Akselivallat
* Osia Saksan Etelän armeijaryhmästä
** 6. SS-Panssariarmeija, komentajanaan SS-Oberstgruppenführer Sepp Dietrich
** Saksan 2. panssariarmeija
** Saksan 6. armeija
** Unkarin 3. armeija
* Osia Saksan Armeijaryhmä E:stä

### Neuvostoliitto
*Osia Neuvostoliiton 3. Ukrainan rintamasta
** Neuvostoliiton 4. kaartinarmeija
** Neuvostoliiton 6. kaartinpanssariarmeija
** Neuvostoliiton 9. kaartinarmeija
** Neuvostoliiton 26. armeija
** Neuvostoliiton 27. armeija
** Neuvostoliiton 46. armeija
** Neuvostoliiton 57. armeija
** Bulgarialainen 1. armeija

## Lähteet
*
Finnish Forest Certification System

**Finnish Forest Certification System** (FFCS) on Suomessa kehitetty metsätaloudessa käytetty sertifiointijärjestelmä. Se kuuluu PEFC-järjestelmään.

## Katso myös
*FSC

## Lähteet
*
Ruoska (elokuva)

**Ruoska** (*High Plains Drifter*) on Clint Eastwoodin ohjaama lännenelokuva vuodelta 1973. Eastwood näyttelee myös elokuvan pääosan pikkukaupunkiin saapuvana nimettömänä muukalaisena. Tämä oli Eastwoodin toinen ohjaustyö.

## Juoni

Lago-nimiseen kaupunkiin saapuu kuumuuden keskeltä vieras mies, joka on kaikkia muita parempi ampuja, hiljainen ja määrätietoinen. Pian seuraa ampumakohtaus ja kaupungin sheriffi huomaa miehen amputaidot ja pyrii värväämään tämän suojelemaan kylää kolmelta kostonhimoiselta pian vankilasta vapautuvalta roistolta. Aluksi mies on vastahakoinen mutta saatuaan vapaat kädet suostuu lopulta. 

Kaupungin valmistautuessa kohtaamaan roistot muukalainen aiheuttaa kullekin kaupungin asukkaalle vuorollaan päänvaivaa niin, että jotkut heistä jopa tarttuvat aseisiin häntä vastaan. Takaumissa paljastuu totuus kaupungin historiasta. Roistot tappoivat Lagon entisen sheriffin ruoskimalla hänet hengiltä. Seriffin avunhuudoista huolimatta kaupungin asukkaat seurasivat tilannetta vierestä, eivätkä yrittäneet auttaa ja olivat osin osallisenakin tapahtumiin. Annettuaan kolmen roiston mellastaa jonkin aikaa kaupungissa hän lopulta tappaa heidät vuorotellen. Elokuvan loppukohtauksessa muukalaiselta kysytään hänen nimeään, mutta hän vakuuttaa kaupungin asukkaiden tietävän sen jo. Muukalaisen ratsastaessa pois kaupungista kamera kääntyy kuvaamaan tapetun sheriffin, nyt nimen saanutta, hautakiveä. 

## Rooleissa

## Arvioita
*[[Video-opas|Video-oppaassa]]* vuodelta 1994 Kati Sinisalo näkee Eastwoodin myyttisessä roolissa parodian piirteitä ja ohjauksessa Leonen tyyliä muttei samanlaista taitoa. Hän antaa *Ruoskalle* kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*Spagettilänkkäreistä maineeseen ponnistanut Clint Eastwood alkoi ohjaajaksi ja loi omannäköisensä westernin – kuukauden westerninä Ruoska
Hoogstraten

**Hoogstraten** on kunta Antwerpenin provinssissa, Flanderissa, Belgiassa. Kunta kuuluu Turnhoutin arrondissementtiin. 1. tammikuuta 2007 Hoogstratenissa oli 18&nbsp;905 asukasta. Pinta-alaa kunnalla on 105,32 km² ja asukastiheys on 180 asukasta neliökilometrillä.

Hoogstratenin naapurikunnat ovat Baarle-Nassau (Alankomaissa) ja Baarle-Hertog idässä, Alphen-Chaam ja Breda (Alankomaissa) pohjoisessa, Zundert (Alankomaissa) luoteessa, Wuustwezel lounaassa, Rijkevorsel etelässä ja Merksplas kaakossa. Turnhout sijaitsee 15 kilometrin päässä kaakossa Hoogstratenista, alankomaalainen Breda 20 km:n päässä pohjoisessa ja Antwerpen 30 km:n päässä lounaassa. Moottoritie A1/E19 kulkee Hoogstratenin kautta.

Hoogstraten muodostuu seuraavista asutuskeskuksista (): Hoogstraten, Meer, Meerle, Meersel-Dreef, Minderhout ja Wortel. Meersel-Dreefissä sijaitsee Belgian pohjoisin piste.

Hoogstratenin suojeluspyhimys on St. Catharina.

## Hoogstratenissa syntyneitä

*John Braspennincx (1914–2008), pyöräilijä
*Gert Verheyen (s. 1970), jalkapalloilija
*Lieven Van Gils (s. 1964), urheilutoimittaja

## Lähteet

## Aiheesta muualla

*Kunnan virallinen kotisivu
Erittäin uhanalainen laji

**Erittäin uhanalainen laji** on eliölaji, jonka vaara kadota luonnosta lähiaikoina on erittäin suuri. Muun muassa aasiannorsu on erittäin uhanalainen laji; erittäin uhanalainen alalaji taas on tiikerin alalaji intiantiikeri.

Kansainvälisen luonnonsuojeluliitto IUCN:n uhanalaisuusluokituksessa *erittäin uhanalainen* (EN, Endangered) on yksi uhanalaisuuden tasoista. Erittäin uhanalainen laji voi huonommin kuin vaarantunut laji, mutta kuitenkin paremmin kuin äärimmäisen uhanalainen laji.

Suomen vuoden 2019 uhanalaisuusarvioinnissa 4,1 prosenttia arvioiduista eliöistä luokiteltiin erittäin uhanalaisiksi. Erittäin uhanalaisiksi luokiteltiin neljä nisäkäslajia, 33 lintulajia, yksi sammakkoeläin ja kolme kalalajia eli 10,5&nbsp;% arvioiduista selkärankaisista. Näiden lisäksi erittäin uhanalaisiksi luokiteltiin 3,3&nbsp;% arvioiduista selkärangattomista, 8,0&nbsp;% arvioiduista jäkälistä, 1,9&nbsp;% arvioiduista sienistä, 8,6&nbsp;% arvioiduista putkilokasveista, 10,1&nbsp;% arvioiduista sammalista ja 1,7&nbsp;% arvioiduista levistä. Esimerkkejä Suomessa erittäin uhanalaista lajeista ovat ahma, lapinverkkoperhonen, pikkunoidanlukko, tervapääsky ja tupsalejäkälä.

## Lähteet
* 

### Viitteet

## Aiheesta muualla
Pyhäjärvi (Kitee)

**Pyhäjärvi** () on Suomen ja Venäjän rajalla sijaitseva karu suurjärvi. Sen pinta-ala on 248 neliökilometriä, josta 206,79 neliökilometriä on Suomen alueella. Järven Suomen puoleinen osa sijaitsee Kiteellä ja Parikkalassa, Venäjän puoleinen osa kuuluu Karjalan tasavaltaan. Entisten Kesälahden ja Uukuniemen kuntien kirkonkylät sijaitsevat järven rannalla. Pyhäjärvi on Suomen 21. laajin järvi. Sen vesitilavuus Suomen osalta on noin 1,7 kuutiokilometriä.

## Maantiede
Pyhäjärven rantaviiva on melko epäyhtenäinen. Järven pohjoisosan Hummonselkä, Näsöselkä ja Pajarinselkä ovat yhteydessä pääaltaaseen kapean Syrjäsalmen kautta. Suuret selkävedet Syrjäsalmelta etelään ovat Hiekanpäänselkä, Kokonniemenselkä, Kajoonselkä, Taipaleenselkä ja Papinniemenselkä. Rajavyöhykkeellä on Ristinselkä ja Kalattomanselkä. Järven kaakkoisosa sijaitsee Venäjällä. Pyhäjärven syvimmät kohdat sijaitsevat altaan länsiosassa Lentteenselällä ja toisaalta Hiekanpäänselän itäosassa. Noin 3,4 neliökilometriä järven Suomen puoleisesta osasta on yli 20 metriä syvää. Järven Suomen puoleinen osuus on keskimäärin syvempi (noin 8 metriä) kuin Venäjän puoleinen osuus (noin 7 metriä).

Pyhäjärvessä on 363 saarta, joista 25 on alle aarin laajuisia luotoja. Yli hehtaarin laajuisia mutta alle neliökilometrin laajuisia saaria on 57. Yli neliökilometrin laajuisia saaria on 5. Valtaosa saarista on siten pinta-alaltaan aarista hehtaariin. Järven keskiosassa sijaitsee kaksi suurta saarta, Sarvisalo ja Suitsansaari, jonka eteläpuolinen saari on Venäjän alueella. Sarvisaloon on siltayhteys mantereelta.

Pyhäjärvi on niukkaravinteinen nuottaruohotyypin järvi. Sen ekologinen tila on erinomainen ja kemiallinen tila hyvä. Järven Suomen puoleisen osuuden tilavuus on 1&nbsp;668&nbsp;750&nbsp;000 kuutiometriä eli noin 1,67 kuutiokilometriä. Koko järven vesitilavuus on noin kaksi kuutiokilometriä.

Pyhäjärvi kuuluu Vuoksen vesistöön ja laskee pohjoisosistaan Puhoksenkosken kautta Saimaan Oriveteen. Puhoksenkoskessa on vesivoimalaitos. Keskimääräinen pinnankorkeus merenpinnasta on 79,6 metriä.

Pyhäjärvi on samantasoinen sen koillispuolisen Ätäskön kanssa. Järviä yhdistää Juurikkasalmi.

## Katso myös
* Luettelo Suomen sadasta suurimmasta järvestä

## Lähteet

## Aiheesta muualla
* Pajunen, Hannu: Järvisedimentit kuiva-aineen ja hiilen varastona, GTK, 2004
*
Christopher Koskei

**Christopher Koskei** (s. 14. elokuuta 1974) on kenialainen estejuoksija. Hän tuli tunnetuksi vuonna 1995 juostessaan paljain jaloin toiseksi Göteborgin
MM-kisoissa. Neljä vuotta myöhemmin Sevillan
MM-kilpailuissa hän voitti maailmanmestaruuden.

Christopher Koskein pikkuveljiä ovat kaksinkertainen estejuoksun maailmanmestari Saif Saaeed Shaheen (alk. Stephen Cherono) ja estejuoksun nuorten MM-mitalisti Abraham Cherono.

## Henkilökohtaiset ennätykset

* 3 000 metriä - 7.54,75 (1995)
* 3 000 metrin estejuoksu - 8.05,43 (1999)
* 5 000 metriä - 13.40,17 (1995)
* 10 000 metriä - 29.45,62 (1996)
* Maraton - 2.17.21 (2004)

## Lähteet
* 

### Viitteet
Adowan taistelu

**Adowan taistelu** (myös **Adwan** tai **Aduan taistelu**) käytiin Italian ja Etiopian joukkojen välillä 1. maaliskuuta 1896 Adowan eli Adwan kaupungin lähellä Etiopiassa. Taistelu oli yksi Italian ja Etiopian välisen sodan keskeisimmistä taisteluista. Taistelussa Etiopia sinetöi voittonsa Italiasta.

## Tapahtumat
Italialaiset olivat saavuttaneet voittoja sodan alussa, mutta eivät kyenneet hyödyntämään niitä, ja vuoden 1896 alussa keisari Menilek II:n komentamat etiopialaiset uhkasivat italialaisten etuvartioasemia. Helmikuun 1896 alussa Eritrean kuvernööri ja italialaisten joukkojen komentaja, kenraali Oreste Baratieri sai havaintoja Etiopian armeijasta, mutta ei lähtenyt hyökkäykseen. Italian pääministeri Francesco Crispi lähetti hänelle kuitenkin 28. helmikuuta tulisen sähkeen, jossa määräsi hänet hyökkäämään. Baratierilla oli käytössään 14&nbsp;500 miestä, kun etiopialaisten joukkojen vahvuus oli noin 100&nbsp;000, eli etiopialaisilla oli seitsenkertainen ylivoima. Lisäksi italialaisten rivistöt olivat huonosti järjestäytyneet eikä niillä ollut kunnollisia karttoja maastosta. Menilekin joukot saarrostivat italialaiset 1. maaliskuuta, ja nämä joutuivat perääntymään viheliäisen maaston läpi. Italian armeijan joukoista noin 70 prosenttia menetettiin kaatuneina, haavoittuneina tai vankeina.

## Seuraukset
Taistelu ja erityisesti sen lopputulos herättivät huomiota ympäri maailmaa. Useat sivistyneistön edustajat pitivät taistelua merkkinä Euroopan ylivallan päättymisestä, ja Afrikan dekolonisaatiossa sitä käytettiin useasti propagandana kerättäessä sissiliikettä eurooppalaisia siirtomaaisäntiä vastaan. Italiassa tieto taistelun lopputuloksesta johti välittömästi Crispin hallituksen eroon.

## Lähteet

## Aiheesta muualla

*Historynet: Ethiopia's Decisive Victory at Adowa
* Carel Hauptmann : Aduan taistelu, valkoisten ensimmäinen musertava tappio Afrikassa. "Aduan häpeätahra" katkeroittaa vieläkin italialaisten mieliä, Helsingin Sanomat, 17.8.1935, nro 219, s. 7, Kansalliskirjaston digitaaliset aineistot
* Aduan taistelu 40 vuotta sitten, Hakkapeliitta, 1.10.1935, nro 40, s. 10, Kansalliskirjaston digitaaliset aineistot
* Taistelut Abessiniassa neljäkymmentä vuotta sitten. Italialaisten Aduan tappioon tammikuussa 1896 päättynyt valloitusretki, Aamulehti, 4.10.1935, nro 267, s. 8, Kansalliskirjaston digitaaliset aineistot
*Abessinian paljasjalka-armeija Aduan taistelussa v. 1896, Hakkapeliitta, 5.11.1935, nro 45, s. 10, Kansalliskirjaston digitaaliset aineistot
Somalian pelastuksen demokraattinen rintama

**Somalian pelastuksen demokraattinen rintama** (, , alkujaan *Democratic Front for Salvation of Somalia*) on ollut merkittävä poliittinen ja puolisotilaallinen kattojärjestö Somaliassa perustamisestaan vuodesta 1981 lähtien. Sen perustivat muutamat upseerit, jotka vastustivat Siad Barren hallintoa. Puolueen taustalla on lähinnä Majerteen-klaani.

Barren hallinnon kaaduttua puolue jakautui kahtia. Puheenjohtaja, kenraali Mohamed Abshir Musa siirtyi Saudi-Arabiaan, ja varapuheenjohtaja Abdullahi Yusuf Ahmed johtaa Puntmaata. Puoluekokous pidettiin elokuussa 1994, ja molemmat väittävät tulleensa valituksi puolueen johtajaksi.

## Lähteet
*African Development Information Services luettu 30.7.2008
Bulmers

**Bulmers** on irlantilainen siideri, jota muissa maissa markkinoidaan nimellä **Magners**. Kaupallinen tuotanto aloitettiin Clonmelissä, Tipperaryn kreivikunnassa vuonna 1935.

Bulmers poikkeaa ulkomailla markkinoitavasta Magnersista ainoastaan nimensä osalta. Siiderin omistaa Cantrell and Cochrane -yhtiö.

## Aiheesta muualla
* Viralliset sivut 
* Viralliset sivut (Magners)
Strongbow (siideri)

**Strongbow** on englantilainen siideri, jota myydään laajasti eri puolilla maailmaa. Sen tuottaa Scottish & Newcastlen vuonna 2003 ostama H. P. Bulmer. Siideri sai nimensä keskiajalla eläneeltä ”Strongbow’lta”, Richard de Clarelta. Suomeen Strongbowta tuo Hartwall.
Kesä-EP

**Kesä-EP** on Apulannan EP, joka ilmestyi kesäkuussa 2008. Se on ensimmäinen Apulannan omakustanteinen julkaisu, koska siihen asti kaikki Apulannan äänitteet julkaissut Levy-yhtiö lopetti toimintansa alkutalvesta. 

EP:n singlenä julkaistiin avausraita ”Paha ihminen”, josta tuli yksi kesän 2008 soitetuimmista kappaleista. EP nousi ensimmäisellä listaviikollaan Suomen virallisen singlelistan ykköseksi ja se myi nopeasti kultaa eli yli 5&nbsp;000 kappaletta.

## Kappaleet
# 
# 
# 
# 

## Arvostelut
* Desibeli.net: 
* Lammaszine: *negatiivinen*

## Listasijoitukset

;Paha ihminen

## Lähteet
Punaisenmeren periplus

**Punaisenmeren periplus** (; ) on antiikin kreikkalainen maantieteellinen teos, joka kuvaa Punaisenmeren ja Intian valtameren aluetta.

## Historia

Teoksen *Punaisenmeren periplus* on kirjoittanut joku tuntematon kreikkalainen kauppamerenkulkija ensimmäisellä vuosisadalla jaa. Se on tarkoitettu kauppamerenkulkijoille oppaaksi roomalaisten alueiden ja Afrikan itärannikon, Arabian niemimaan sekä Intian välisessä kaupankäynnissä. Se on ainoa varsinainen Punaisenmeren alueen *[[periplus]]*, tosin samaa aluetta kuvaa myös Agatharkhideen maantieteellinen teos *[[Punaisestamerestä]]*.

Teoksen teksti on säilynyt nykyaikaan vain yhden käsikirjoituksen välityksellä. Se on Codex Palatinus Graecus 398 (fols. 40v–54v), joka on tehty 900-luvulla, ja jota säilytetään Heidelbergin yliopiston kirjastossa. Teksti on täynnä virheitä, sillä se on perustunut vialliseen esikuvaan, jota kopioija on yrittänyt korjailla. Kopioitsijoiden ajan kuluessa tekemät lukuisat virheet ovat seurausta siitä, että tekstissä on paljon harvinaisia sanoja ja eurooppalaisille vieraita paikannimiä. British Museumissa on teoksen toinen käsikirjoitus B.M. Add. 1939I (fols. 9r–12r), joka on 1300–1400-luvuilta. Se kuitenkin perustuu Codex Palatinukseen, eikä tuo lisäarvoa. Teoksen *[[editio princeps]]* eli ensimmäinen painettu laitos oli vuonna 1533.

## Sisältö

Teoksessa kuvaillaan merireitit ja kauppareittimahdollisuudet Punaisellamerellä sekä Intian valtamerellä, sillä antiikin aikana Punainenmeri (lat. *Mare Erythraeum*) tarkoitti koko Intian valtameren pohjoisosaa. Teos kuvaa kahta rannikkopurjehdusta, jotka kummatkin saavat alkunsa Egyptistä. Toinen suuntautuu Intiaan, ja sisältää paljon yksityiskohtia, jotka ovat hyödyllisiä merenkulkijoille. Toinen, joka on kuvattu suppeammin, suuntautuu Afrikan itärannikkoa pitkin nykyiseen Dar es Salaamiin saakka.

## Lähteet

## Kirjallisuutta

* 
* 
* 
* 
* 
* 
* 

## Aiheesta muualla

* ''The Periplus of the Erythraean Sea'': Travel and Trade in the Indian Ocean by a Merchant of the First Century. Ancient History Sourcebook. Fordhamin yliopisto. 
* ''The Voyage around the Erythraean Sea''
Fædrelandsvennen

**Fædrelandsvennen** (tunnetaan paikallisesti myös lempinimellä *Fevennen*) on Kristiansandissa Norjassa ilmestyvä alueensa tärkein sanomalehti ja sitä julkaisevan mediayhtiö **Fædrelandsvennen AS**:n lippulaiva.

Lehden lisäksi mediatalo Fædrelandsvennen toimittaa fvn.no-verkkolehteä ja sillä on oma alueellinen TV-kanava TV Sør. Syksyllä 2007 lehdellä arvioitiin olevan 114&nbsp;000 päivittäistä lukijaa, verkkolehdellä oli 61&nbsp;000 uniikkia käyttäjää ja TV Sør -lähetyksiä seurasi päivittäin noin 17&nbsp;000 katsojaa.

Lehden levikki laski vuonna 2007 1&nbsp;316 kappaletta edellisvuodesta. Vuonna 2007 sillä oli 38&nbsp;612 tilaajaa keskimääräisen irtonumeromyynnin ollessa 2&nbsp;714 kappaletta.

Yhtiökokous päätti 15. helmikuuta 2007 liittyä vasta perustettavaan FV AS -yhtiöön, jonka koko omistajaksi tuli uusi Media Norge ASA -yhtiö. Media Norgen omistajina ovat puolestaan useat norjalaiset lehdet, perustajajäseninään Aftenposten, Stavanger Aftenblad, Bergens Tidende ja Fædrelandsvennen.

## Lähteet
Stam1nan diskografia

Tämä on suomalaisen **[[Stam1na]]-yhtyeen diskografia**.

## Studioalbumit

## Kokoelmat

## Videoalbumit

## Singlet

### Muiden kappaleiden sijoitukset

## Musiikkivideot

## Demot

Yhtye julkaisi vuosina 1997–2004 useita demoja, joista kolme ensimmäistä oli englanninkielisiä. Monet myöhemmistä demokappaleista päätyivät sittemmin uudelleenäänitettyinä versioina yhtyeen esikoisalbumille. Alkuperäiset suomenkieliset kappaleet sekä englanninkielinen ”Meet Your Fate”, yhtyeen ensimmäinen sävellys, julkaistiin myös vuoden 2010 *[[Vanhaa paskaa]]* -kokoelma-albumilla.

### Brainrape

Julkaistiin vuonna 1997.

# Sick Moment – 03:44
# Wake Up – 02:46
# Rare Feeling – 04:34
# Meet Your Fate – 02:58
# Widow’s Speak – 03:03
# Brainrape – 04:09

### Moulted Image

Julkaistiin vuonna 1998.

# My Blood Rain
# Flashback
# Defend
# Exhausted (What Hurts Inside)
# Uneraseable Trepanation

### Passion Sessions

Julkaistiin vuonna 1999.

# She Wrote the Stars
# Terms of the World Unknown

### Vihaa

Julkaistiin vuonna 2001.

# Vihaa – 03:04
# Eudaimonia – 03:05

### Promo 2002

Julkaistiin vuonna 2002. Kappale ”Koe murha!” julkaistiin uudelleen *Stam1na*-albumilla.

# Koe murha! – 02:45
# Eivät ikinä saa – 04:14
# Arjen sankari – 03:57

### Väkivaltakunta

Julkaistiin vuonna 2003. Kappaleet ”Erilaisen rakkauden todistaja” ja ”Väkivaltakunta” julkaistiin uudelleen *Stam1na*-albumilla.

# Elämäsi repliikki – 03:22
# Miekannielijä – 03:40
# Erilaisen rakkauden todistaja – 03:32
# Älä puhu poika – 03:52
# Väkivaltakunta – 03:06
# Joutsen – 04:13

### Arkkitehti

Julkaistiin vuonna 2004. Kaikki kappaleet julkaistiin uudelleen *Stam1na*-albumilla.

# Paha arkkitehti – 04:01
# Koirapoika – 03:48
# Peto rakasti sinua – 03:26

### Lihaa

Julkaistiin vuonna 2004. Kappale ”Sananen lihasta” julkaistiin *Stam1na*-albumilla ja kappale ”Pyhä yksinkertaisuus” *Kadonneet kolme sanaa* -singlen B-puolena.

# Sananen lihasta – 03:38
# Pyhä yksinkertaisuus – 03:45

## Muuta

### Sakara Tour 2006

Mokoman, Rytmihäiriön ja Stam1nan marraskuussa 2006 järjestetyltä Sakara Tour 2006 -yhteiskiertueelta julkaistiin DVD:

Ja singlet:

### Lätkä lentää

Anal Thunderin, Kotiteollisuuden, Mokoman ja Stam1nan jäsenten sekä Laineen Kasperin muodostama Hockey Club Lepran Sonnit eli HC LeSo teki vuonna 2015 uuden version Saimaan Pallon ”Lätkä lentää” -kannatuslaulusta. Se julkaistiin myös singlenä:

### Amnesty

Stam1nan aiemmin julkaisematon kappale ”Karhunraudat” (säv. Antti Hyyrynen ja Kai-Pekka Kangasmäki, san. Hyyrynen, sov. Stam1na) on mukana Amnestyn 50-vuotisjuhlavuoden kunniaksi toukokuussa 2011 julkaistulla *[[Mitä vapaus on]]* -albumilla.

## Lähteet

## Aiheesta muualla
* Julkaisut Stam1nan sivustolla
*
Saksan liittotasavallan peruslaki

**Saksan liittotasavallan peruslaki** (, lyh. *Grundgesetz*) on Saksan perustuslaki. Se otettiin käyttöön 23. toukokuuta 1949.

Nykyinen peruslaki eroaa monelta osin Weimarin tasavallan perustuslaista, joka oli Saksan historian ensimmäinen demokraattinen perustuslaki.

Lain kirjoittajat eivät kuitenkaan halunneet kutsua lakia perustuslaiksi (), koska sen toivottiin jäävän väliaikaiseksi ja miehitysvyöhykkeisiin jaetun Saksan yhdistyvän pian. Tämän vuoksi laille annettiin nimeksi *Grundgesetz*, jonka voisi suomentaa perusasetukseksi. Kesti kuitenkin noin 40 vuotta lain kirjoittamisen jälkeen ennen kuin Saksan jälleenyhdistyminen toteutui ja hyvin toiminut peruslaki jäi voimaan myös yhdistyneeseen Saksaan. 

Laissa määritellään muun muassa demokraattisten instituutioiden (liittopresidentti, liittokansleri, oikeuslaitos) rooli, osavaltioiden (*Bundesländer* eli liittomaiden) ja liittotasavallan suhde ja Bundeswehrin eli armeijan rooli. Tärkeimmäksi asiaksi nousevat kuitenkin perusoikeudet. Peruslain ensimmäinen lause onkin *Die Würde des Menschen ist unantastbar* (), joka on todennäköisesti tunnetuin lause Saksan peruslaissa.

## Lähteet

## Aiheesta muualla

* Laki saksaksi
* Laki englanniksi käännettynä (Basic Law)
* 60  Years  German  Basic  Law:The  German  Constitution  and  its  Court  Landmark  Decisions  of  theFederal Constitutional Court of Germany
Håkan Hellström

**Håkan Hellström** (s. 2. huhtikuuta 1974 Göteborg, Ruotsi) on ruotsalainen muusikko. Hän sai suurta suosiota Ruotsissa heti ensimmäisen singlensä ”Känn ingen sorg för mig Göteborg” ilmestyttyä vuonna 2000.

Hellström on soittanut Broder Daniel -yhtyeessä bassoa vuosina 1988–1994 ja rumpuja vuosina 1997–2003. Hän on myös soittanut rumpuja Honey Is Cool -yhtyeessä.

Myös Hellströmin äiti Christina Hellström on levyttänyt. Ensilevynsä hän teki 2013.

## Julkaisut
* 
* 
* 
* 
* 
* 
* 
* 

## Lähteet

## Aiheesta muualla
* Håkan Hellströmin kotisivut 
* 
* Håkan Hellström EMIn sivuilla
Savages (yhtye)

__EISISLUETT__

**Savages** oli vuosina 1962–1964 toiminut suomalainen rautalankayhtye, joka voitti 1963 Linnanmäen kitarayhtyekilpailun ja levytti 1963–1964 viisi singleä PSO:n Parlophone-merkille. Yhtye oli sikäli poikkeuksellinen, että sen musiikissa oli country- ja jazzvaikutteita. Savagesin rumpali Martin Brushane olikin varsin tunnettu jazzrumpali kouluyhtyeissä. Yhtyeen soolokitaristina toimi Ole Halén, joka soitti tuohon aikaan Harmony-orkesterikitaraa. Muut jäsenet olivat Kurt Wenner (basso) ja Carl-Johan Cronstedt (komppikitara), jonka korvasi syksyllä 1962 Hasse von Hertzen. 

Yhtye toimi säestäjänä Anki Lindqvistin ensisinglellä "Neiti yksinäinen", joka levytettiin 25.9.1962. Samana vuonna yhtye säesti myös keikoilla Rock-Jerryä. Savagesin ensimmäinen oma single oli 14.3.1963 levytetty "The Savages Theme", jossa on samantapainen sävelkulku kuin The Tornadosin kappaleessa "Telstar". Martin Brushanen isä Ole oli kuitenkin säveltänyt kappaleen jo 1950-luvulla. 

Yhtyeen suurin menestys oli 20.8.1963 levytetty versio Matti Jurvan sävellyksestä "Väliaikainen" eli "Temporary", jonka B-puoli "Dill Pickle Rag"' oli country-instrumentaali.10.10.1963 yhtye levytti kolmannen singlensä "Soita, Humu-Pekka", jonka B-puolella oli Hiski Salomaan "Lännen lokari". Vaikka yhtye olikin beatkaudella jo hajonnut, levytti se vielä kaksi singleä vuonna 1964: "Sataman valot" ja "Hip hop". 

Yhtyeen hajottua 1964 Brushane kävi Islandersissa ja The Soundsissa. Von Hertzen taas soitti veljensä Lassen kanssa The Punksissa, josta kehittyi myöhemmin The Roosters. Brushane johti 1980-luvulla Helsingissä omaa äänitysstudiota ja Martin Brushane Big Bandia, jossa muun muassa myös Halén soitti.

Vuonna 2012 Savages palasi yhteen alkuperäisella kokoonpanolla yhtä sukupolvenvaihdosta lukuun ottamatta: rumpuihin on tullut isänsä tilalle Mika Brushane. Yhtyeen toinen palaaminen yhteen päättyi kuitenkin jo seuraavana vuonna Ole Halénin kuoltua syöpään 19. elokuuta 2013.

## Kokoonpanot
**Rautalankakokoonpano**

*Ole Halén  – soolokitara
*Hasse Von Hertzen – komppikitara
*Kurt Wenner  – basso
*Martin Brushane  – rummut

**Laulusinglen "Hip hop / Esmeralda" tehnyt kokoonpano**

*Ole Halén – kitara 
*Hasse von Hertzen – komppikitara ja laulu
*Kurt Wenner – basso ja laulu
*Martin Brushane – rummut

**Kokoonpano 2012-2013**

*Ole Halén – soolokitara
*Hasse Von Hertze – komppikitara
*Kurt Wenner – basso
*Mika Brushane – rummut

## Diskografia

* "Neiti Yksinäinen (Little Miss Lonely) / Olkoon Niin (I Don't Care)" (Ankin säestäjänä) (1962, Columbia)
* "Mountain Tale / The Savages Theme" (1963, Parlophone)
* "Tempo Rary (Väliaikainen) / Dill Pickle Rag" (1963, Parlophone)
* "Soita, Humu-Pekka / Lännen lokari" (1963, Parlophone)
* "Sataman valot / Ruhtinaan viulu" (1964, Parlophone)
* "Hip Hop / Esmeralda" (1964, Parlophone)

## Lähteet

## Aiheesta muualla
* Savages Suomen Rock'n'Roll -arkistossa 
* Savagesin tuotanto Suomen äänitearkistossa
Sopimus Saksaa koskevasta lopullisesta järjestelystä

**Sopimus Saksaa koskevasta lopullisesta järjestelystä** eli lyhyemmin **Saksojen yhdistymissopimus** on 12. syyskuuta 1990 Moskovassa solmittu sopimus, jossa sovittiin Saksan jälleenyhdistymisestä.

Sopimuksen osapuolet olivat kaksi Saksaa (liittotasavalta ja DDR) sekä neljä toisen maailmansodan liittoutunutta voittajavaltiota (Yhdysvallat, Neuvostoliitto, Yhdistynyt kuningaskunta ja Ranska). Osapuolten mukaan sopimuksesta käytetään myös nimeä **2+4-sopimus**.

Sopimuksen allekirjoittivat ulkoministerit Hans-Dietrich Genscher (Saksan liittotasavalta), Lothar de Maizière (Saksan demokraattinen tasavalta), Roland Dumas (Ranska), Eduard Ševardnadze (Neuvostoliitto), Douglas Hurd (Yhdistynyt kuningaskunta) ja James Baker (Yhdysvallat).

Saksan jälleenyhdistyminen tapahtui kolme viikkoa sopimuksen solmimisen jälkeen 3. lokakuuta. Sopimuksen mukaan Neuvostoliiton asevoimien oli vedettävä joukkonsa itäisen Saksan alueelta ja Berliinin itäosasta viimeistään vuonna 1994. Yhdistyvä Saksa puolestaan lupasi Neuvostoliitolle, että vaikka voikin jatkaa läntisen Saksan jäsenyyttä Pohjois-Atlantin sopimusjärjestössä, se ei kuitenkaan sallisi neuvostojoukkojen vetäydyttyä vieraita joukkoja eikä niiden ydinaseita, mukaan lukien myöskään kuljetusalustoja kuudessa maassa eli osavaltiossa, jotka liittyivät liittotasavaltaan vuonna 1990 (Berliinin ja entisen Itä-Saksan valtion alue). Samalla myös sovittiin, että sekä entisen Itä-Saksan ja Puolan välinen sopimus rajasta Oder–Neisse-linjalla vuodelta 1950 että Saksan liittotasavallan ja Puolan välinen sopimus vuodelta 1970 tunnustetaan yhdistyvän Saksan ja Puolan välisellä sopimuksella.

Sopimus tuli voimaan 15. maaliskuuta 1991, jolloin Saksasta tuli täysin suvereeni valtio. Se sai oikeuden hallita kaikkia alueitaan, myös toisen maailmansodan neljän voittajavaltion miehittämää Berliiniä.

## Lähteet

## Aiheesta muualla
* Vertrag über die abschließende Regelung in bezug auf Deutschland vom 12. September 1990 Die Stiftung Haus der Geschichte der Bundesrepublik Deutschland 
* Treaty on the Final Settlement with Respect to Germany U.S. Diplomatic Mission to German 
* Договор об окончательном урегулировании в отношении Германии Викитека 
* Traité portant règlement définitif concernant l'Allemagne Digithèque de matériaux juridiques et politiques
Liedon mestari

**Liedon mestari** oli Suomessa keskiajalla, todennäköisesti 1300-luvun alkupuolella (1320–1350), vaikuttanut hypoteettinen kuvanveistäjämestari. Hänen olemassaolonsa on päätelty joukosta eri kirkoissa säilytettyjä pyhäinkuvia, jotka tyylipiirteidensä perusteella on päätelty saman henkilön tai työpajan tuotteiksi. Mestarin henkilöllisyyttä tai kansallisuutta ei tiedetä – nimen takana on todennäköisesti suurehko joukko kisällejä ja oppipoikia. Mestarin töiksi tai hänen "tyylisuuntaansa edustaviksi" on tunnistettu 16 veistosta, joista pari on jo tuhoutunut.

Liedon mestarin tyyli oli gotlantilaisvaikutteinen täysgoottilainen tyyli. Veistoksille tyypillistä on hahmojen suuret päät ja korkeat otsat, kasvojen hieman vinot ja sirrillään olevat silmät, "täysgoottilainen" hymy nokkamaisesti suipistuvine huulineen sekä syvään uurretut vaatteiden laskokset.

## Tuotanto
Liedon mestarin työksi on laskettu ainakin seuraavat pyhimyskuvat:

* Raision krusifiksi
* Raision Pyhä Martti toursilainen
* Raision madonna
* Hattulan madonna
* Perniön madonna
* Vanajan madonna
* Marttila kirkon triumfikrusifiksi
* Taivassalon kirkon krusifiksi

## Lähteet
Strings

**The Strings** oli 1960-luvulla Haminassa perustettu yhtye, joka teki kaksi singleä, "Heili Karjalasta" / "San Antonio"' (1963) ja "Hailii happamii" / "Pikku ukko" (1969). Yhtye soitti aluksi perinteistä instrumentaalista rautalankamusiikkia, jota myös ensimmäinen single edustaa. Myöhemmin Strings uudisti kokoonpanonsa ja siirtyi laulettuun pop-vaikutteisempaan ohjelmistoon, jota kuullaan *Hailii happamii*-singlellä. Stringsin lopetettua toimintansa 1970-luvun alussa Juva, Hillo ja Leppä perustivat Castanja-yhtyeen.

## Kokoonpanot
**Rautalankakokoonpano vuonna 1963**
* Veikko Seppälä, soolokitara
* Leo Räsänen, komppikitara
* Markku Seppälä, basso
* Juhani Hämäläinen, rummut 

**Kokoonpano vv.1965 - 1968**
* Veikko Seppälä, kitara, urut ja laulu
* Markku Seppälä, basso
* Pentti Ruottu, kitara ja laulu
* Pekka Petterson, laulu
* Juhani Hämäläinen, rummut

**Kokoonpano vuonna 1969**
* Matti Juva, basso ja laulu
* Kari Hillo, kitara ja laulu
* Mauno Hyytiä, saksofoni
* Tapio Leppä, urut
* Juhani Hämäläinen, rummut
12 X 5

**12 X 5** on The Rolling Stonesin vuonna 1964 Yhdysvalloissa julkaistu albumi. Se sisältää Britanniassa listaykköseksi nousseen "It's All Over Now" -hitin. Albumi koostuu esikoisalbumin tavoin pääasiassa rhythm and blues -tyylisistä lainakappaleista, ja vain kolme kappaletta on Mick Jagger-Keith Richards -käsialaa. Albumi menestyi Yhdysvalloissa paremmin kuin yhtyeen esikoisalbumi ja oli parhaimmillaan listan sijalla 3.

Nimi *12 X 5* viittaa albumin kahteentoista kappaleeseen, jotka yhtyeen viisi muusikkoa esittävät.

## Kappaleet

**A-puoli**
# 
# 
# 
# 
# 
# 
**B-puoli**
#  
# 
# 
# 
# 
# 

## Kokoonpano
### The Rolling Stones
* Mick Jagger – laulu, huuliharppu, lyömäsoittimet
* Keith Richards – kitarat, akustinen kitara, laulu
* Brian Jones – rytmikitara, akustinen kitara, huuliharppu, tamburiini, laulu 
* Charlie Watts – rummut, tamburiini 
* Bill Wyman – bassokitara, laulu
### Vierailijat
* Ian Stewart – piano, urut 

## Arvostelut
* Allmusic () 

## Lähteet
The Strangers

**The Strangers** on vuonna 2008 julkaistu  ohjaaja ja käsikirjoittaja Bryan Bertinon esikoiselokuva. Kauhuelokuvan pääosissa ovat Liv Tyler ja Scott Speedman.

## Tarina
Nuori pariskunta Kristen (Liv Tyler) ja James (Scott Speedman) saapuvat illalla juhlista kesäasunnolleen. Parilla on ollut riitaa, koska Kristen ei ole hyväksynyt Jamesin kosintaa. Saavuttuaan kesäasunnolle he sytyttävät takan ja löytävät toisistaan yhteistä positiivista seuraa, kunnes asunnon ovelle kolkutetaan. Ovella seisoo nuori nainen, joka kysyy Tamara-nimistä henkilöä. Nainen häipyy lopulta ovelta, kun pariskunta kertoo ettei talossa asu Tamaraa. James lähtee tämän jälkeen hakemaan tupakkaa Kristenille kaupasta. Kristen jää yksin taloon, jolloin naamioituneet ihmiset alkavat ahdistella häntä. 

## Rooleissa

## Jatko-osa
Rogue Picturesin tuottajat vahvistivat, että elokuvalle on tekeillä jatko-osa ja sen kuvaukset on tarkoitus aloittaa 2009.

## Lähteet
* 
### Viitteet
Taivassalon kirkko

**Pyhän Ristin kirkko** (ruots. *Heliga Korsets kyrka*) on Taivassalossa sijaitseva keskiaikainen harmaakivikirkko. Kirkko on uusimman tutkimuksen mukaan rakennettu todennäköisesti vuosien 1425 ja 1440 välillä. Kirkko on säilynyt melko hyvin keskiaikaisessa asussaan. Seurakunnan ensimmäinen puukirkko rakennettu melko varmasti jo 1200-luvulla, vaikka ensimmäinen tieto seurakunnasta on vuodelta 1350. Keskiaikaisesta sisustuksesta on säilynyt alttarikaappi ja viisi puuveistosta, jotka on lahjoitettu Kansallismuseolle krusifiksia lukuun ottamatta. 1300-luvun alkuun ajoitettu krusifiksi on arvioitu Liedon mestarin koulukunnan työksi tekotavan ja laadun perusteella. Kirkon seinillä on kalkkimaalauksia, joista varhaisimmat on tehty kirkon valmistuttua. Kuoriholvin piirteiden vuoksi pidetään mahdollisena, että kirkon rakennustöissä on ollut mukana sama Pernajan mestari, joka suunnitteli useita Uudenmaan ja Kymenlaakson kirkkoja.

Taivassalon kirkko ja siitä puoli kilometriä luoteeseen sijaitsevat Taivassalon vanha pappila vuodelta 1756 ja uusi pappila vuodelta 1823 on Museoviraston vuonna 2009 julkistamassa inventoinnissa määritelty valtakunnallisesti merkittäväksi rakennetuksi kulttuuriympäristöksi.

Kirkon sankaripatsas on kuvanveistäjä Jussi Vikaisen pronssiveistos vuodelta 1952.

## Katso myös
*Luettelo Suomen keskiaikaisista kivikirkoista

## Lähteet

## Aiheesta muualla

*Taivassalon kirkko
*
Holger Meins

**Holger Meins** (26. lokakuuta 1941 Hampuri, Saksa – 9. marraskuuta 1974 Wittlich, Länsi-Saksa) oli elokuvauksen opiskelija, joka tuli tunnetuksi yhtenä keskeisimmistä terroristijärjestö RAF:n jäsenistä.

Holger Meins oli mukana monissa RAF:n terrori-iskuissa. Hän meni 1. kesäkuuta 1972 yhdessä Andreas Baaderin ja Jan-Carl Raspen kanssa katsastamaan Frankfurt am Mainissa sijaitsevan varastotilan, jonne heidän pommintekoaineensa oli kätketty. Poliisi oli kuitenkin vastassa ja miehet joutuivat pidätetyiksi. Vankilassa Holger Meins aloitti nälkälakon, joka vei lopulta hänen henkensä. Meinsin kuolema aiheutti Euroopassa raivokkaita mielenosoitusmarsseja, joista osa oli väkivaltaisia. Vuonna 1975 Saksan liittotasavallan Tukholman-suurlähetystön kaappauksen toteuttanut RAF:n erikoisjoukko oli nimennyt itsensä Holger Meinsiksi, Meinsin muiston kunniaksi.